cyanic-selkie/wikianc huggingface dataset:
St. Johanneslogen Polarcirkelen
Logebygningen
Den 4. desember 1981 ble det inngått en leiekontrakt med L.A. Meyer, og den 31. desember 1987 ble bygningen kjøpt av logen for kr 700.000. Den 20. april 2004 fikk logen innvilget kr 400.000 i økonomisk støtte til brannsikring og utbedring av det elektriske anlegget i bygningen.
Bygningen eies idag av Polarcirkelen og St. Andreaslogen Helgeland. Første etasje av tårnbygget ble fra 1990 til 5. oktober 2008 utleid til Rana Museums naturhistoriske avdeling.
Mras-Su
Mras-Su (russisk: Мрас-Су) er ei elv i Kemerovo oblast i Russland. Den er ei sideelv til Tom (i Obs nedbørfelt. Den har sitt utpring i Abakanfjellene, og munner ut i Tom ved byen Myski. Den er 338 kilometer lang og har et nedbørfelt på 8 840 km².
UT1
Universell tid UT1 er en tidsskala som er basert på jordens rotasjon.
En internasjonal avtale sier at UTC og UT1 ikke skal ha et større avvik enn 0,9 sekunder. Derfor må UTC, som er bestemt av 260 atomur, synkroniseres med UT1 jevnlig. Dette blir gjort ved bruk av et skuddsekund.
Skuddsekundet som ble lagt til klokken 00.59:60 UTC 1. januar 2009 var det 34. skuddsekund etter ordningen ble innført i 1972 av Den internasjonale Meterkonvensjonen. Perioden mellom hvert skuddsekund varierer og er avhengig av retardasjonen til jorden.
Referanser
Universal Time
Château de Chenonceau
Château de Chenonceau ligger 30 km fra Tours i Frankrike. Slottet er bygget mellom 1515-1521.
Lysevannet
Lysevannet (også skrevet Lysevatnet) er en innsjø i Halden kommune i Viken. Innsjøen ligger 132 meter over havet, og har et areal på 0,31 km². Lysevannets største tilløp er elva Elja fra nordøst, og Elja er også sjøens utløp, mot sørvest.
54 (tall)
54 (femtifire, også skrevet fireogfemti på riksmål) er det naturlige tallet som kommer etter 53 og kommer før 55. 54 er et partall.
54 er atomnummeret til Xenon.
54 er LIV i romertall.
Huk Fotballklubb
Huk Fotballklubb (stiftet 22. oktober 1982) er en fotballklubb fra Oslo.
Huk har lag i aldersbestemte klasser for barn og ungdom, og et seniorlag herrer som spiller i 7. divisjon sesongen 2021.
Seniorlaget var i 3. Divisjon i 2010, men har siden vandret nedover i seriesystemet.
Huk Fotballklubb har rundt 400 medlemmer. Treningsfasiliteter består av en kunstgressbane med undervarme og treningstimer for de minste inne i Bygdøhushallen.
Fårevejle
Fårevejle kan vise til to nabobyer i Danmark:
Jan Jakob Tønseth
Jan Jakob Tønseth (født 1. september 1947 i Oslo, død 12. oktober 2018) var en norsk forfatter, lyriker og oversetter.
Tønseth debuterte med diktsamlingen Kimærer i 1971, bare 24 år gammel. Han fikk stor oppmerksomhet som romanforfatter med sin trilogi om ekskommunisten Hilmar Iversen (Hilmar Iversens ensomhet (1992), Et vennskap (1997) og Resignasjon og portvin (2002)).
Tønseth var medlem av Det Norske Akademi for Språk og Litteratur.
Geilene (Oslo)
Geilene var ett eller flere gateløp i middelalderens Oslo. Et slikt gikk nordover fra byen mot Hovinbekken, øst for og omtrent parallelt med Nordre strete. Gerhard Fischer vurderer det ut fra skildringer i Sverres saga og Håkon Håkonssons saga slik at Geilene ikke gikk helt frem til Hallvardskatedralen i sør, men bøyde av østover mellom Korskirken og Olavsklosteret og endte opp nordøst for Hallvardskatedralen ved kannikgårdene, som i Håkon Håkonssons saga omtales som korsbrødregårdene og sies å ligge «øverst i Geilene». Dette mener Fischer å finne bekreftet i egne erfaringer fra arkeologiske utgravninger i det aktuelle området.
Erik Schia er mer forbeholden i stedfestingen og påpeker også at sagaenes bruk av flertallsform kan tyde på at det var flere geiler, som er fegater som buskapen blir drevet gjennom, ofte omgitt av skigarder. Disse gateløpenes karakter kunne endre seg over tid, idet f.eks. murer kunne erstatte tidligere skigarder.
Det gateløpet nordfra som sagaene skildrer, har gjennom årene forsvunnet ettersom området det gikk gjennom, har fått ny bebyggelse.
Ivan Hlinka
Ivan Hlinka (født 26. januar 1950 i Most i Tsjekkoslovakia, død 16. august 2004 utenfor Karlovy Vary i Tsjekkia) var en tsjekkisk ishockeyspiller (angrepsspiller) og -trener. Hlinka anses som en av de beste tsjekkiske ishockeyspillerne gjennom tidene. Under kallenavnet Šéf («Sjef») var han en av de viktigste personlighetene i tsjekkoslovakisk ishockey på 1970- og 1980-tallet hvor han og det tsjekkoslovakiske landslaget vant VM-gull tre ganger og dermed brøt Sovjetunionens dominans. Han har i sin karriere spilt for HC Litvínov i den tsjekkoslovakiske 1. liga og ble i 1981 sammen med Jiří Bubla de første tsjekkerne som spilte i NHL uten å hoppe av da de fikk tillatelse til å spille for Vancouver Canucks.
Etter han avsluttet sin spillerkarriere hadde han en vellykket karriere som trener. Han ledet det tsjekkiske herrelandslaget landet til Tsjekkias første OL-gullmedalje under Vinter-OL i Nagano i 1998 og til VM-gull under ishockey-VM i Norge i 1999, og ble den første europeer til å ansettes som trener av en NHL-klubb da han ble trener for Pittsburgh Penguins i 2000.
Ivan Hlinka døde den 16. august 2004 i en bilulykke på vei hjem fra Karlovy Vary.
Klubbkarriere
Ivan Hlinka spilte juniorhockey i Litvínov i seks år før han som 16-årig debuterte for CHZ Litvínov på øverste nivå i tsjekkoslovakisk ishockey (1. liga). Som 20-årig ble han Litvínovs lagkaptein. På isen utmerket Hlinka seg med sin kropsbygning, puckhåndtering som både kunne skape egne målsjanser og målsjanser for sine medspillere. Han var en effektiv målscorer med sitt håndsleddsskudd og dyktig til både lange og korte pasninger. Hlinka spilte nesten utelukkende for Litvínov fra en alder av ni år, med unntak av en kort periode i 1978/79-sesongen hvor han spilte for HC Dukla Trenčín. I 1978 ble han tildelt Zlatá hokejka («Gullkøllen») av det tsjekkoslovakiske ishockeyforbundet. I alt scoret han 350 mål og 328 assists på 544 kamper i den tsjekkoslovakiske toppligaen.
Han tilbrakte meste av karrieren i Tsjekkoslovakia da det var forbudt for spillere å spille i utlandet. Men i 1981 ble Hlinka og forsvarsspilleren Jiří Bubla de første tsjekkiske hockeyspillerne på lang tid til å få velsignelse av det kommunistiske regimet å spille i NHL da de fikk lov til å spille for Vancouver Canucks. I sin første sesong i NHL satte Hlinka Canucks-rekord for flest poeng i løpet en vanlig sesong av nybegynner med 60 poeng (23 mål og 37 assists). Dette ville senere tangeres av Pavel Bure i 1991/1992-sesongen. Hlinka og Bubla ble også de første tsjekkerne noensinne til å spille i NHL-sluttspillet da Canucks tapte 0-4 til New York Islanders i Stanley Cup-finalen. I 1982/1983-sesongen forbedret Hlinka sin statistikk til 63 poeng (19 mål og 44 assists) på 65 kamper, og spilte igjen i sluttspillet. I alt scoret Hlinka 41 mål og 81 assists på 137 kamper for Canucks.
Mens Bubla tilbrakte fire år hos Canucks returnerte Hlinka til Europa etter to sesonger og tilbrakte så to sesonger hos den sveitsiske klubben EV Zug i Nationalliga B. Her scoret han i alt 76 mål og 86 assists på 80 kamper. Han avsluttet sin aktive spillerkarriere etter avslutningen av 1984/1985-sesongen.
Landslagskarriere
Hlinka debuterte på det tsjekkoslovakiske landslaget under Ishockey-VM i Sverige i 1970 hvor han vant bronsemedalje. Han deltok i alt i 11 verdensmesterskap mellom 1970 og 1981 hvor han på 89 kamper scoret 42 mål og 46 assists. Han ble verdensmester tre ganger: i 1972 i Praha (ČSSR), i 1976 i Katowice (Polen) og i 1977 i Wien (Østerrike). Især seieren i 1972 var betydningsfull da Tsjekkoslovakia vant 3-2 over Sovjetunionen en innbitt kamp om førsteplassen og brøt dermed Sovjetunionens dominans (de hadde vunnet alle verdensmesterskap fra 1963 til 1971). Hlinka vant dessuten fem sølvmedaljer (1971, 1974, 1975, 1978 og 1979) og tre bronsemedaljer (1970, 1973 og 1981) ved ishockey-VM. Fra 1977 til 1980 var han kaptein på landslaget og under ishockey-VM i 1978 ble han valgt til turneringens All-Star lag.
Død
Etter det tsjekkiske landslagets skuffende resultater under ishockey-VM i 2004 ble Hlinka igjen valgt til landslagstrener innen World Cup of Hockey i 2004, men den 16. august 2004 ble han drept i en bilulykke da hans Škoda Superb kolliderte med en lastebil som gjorde en ulovlig venstresving i et veikryss i nærheten av Karlovy Vary. Han var på vei tilbake til Praha etter å ha fått forsikringer fra stjernespilleren Jaromir Jagr at han ville delta i World Cup of Hockey. Begge sjåførene ble skadet i ulykken, men Hlinka døde to og en halv time etter å ha blitt fraktet til et sykehus i Karlovy Vary.
Som spiller
NHL (tangert av Pavel Bure i 1991/92-sesongen).
Internasjonalt
Andre
Plutino
Innen astronomi er en plutino et transneptunsk-objekt i en 2:3-baneresonans med Neptun. Hvor hver andre runde som en plutino gjør, gjør Neptun tre runder. Plutinoer er oppkalt etter Pluto som følger en bane fanget i den samme resonansen, med den italienske diminutive suffiksen -ino. Navnet henviser bare til baneresonans og innebærer ikke felles fysiske kjennetegn; det ble funnet opp for å beskrive de objektene som var mindre enn Pluto (derav diminutiv) som fulgte en lik bane. Klassen inkluderer Pluto og dens måner.
Plutinoer danner den indre delen av Kuiperbeltet og representerer rundt en fjerdedel av de kjente Kuiper-objektene. Plutinoer er den største klassen av resonante transneptunske-objekter (dvs. objekter i baneresonans med Neptun).
Syre (bygd)
Syre er ei grend og grunnkrets i Skudenes, like utenfor Skudeneshavn i Karmøy kommune. Grunnkretsen hadde 468 innbyggere i 2001. Hjembygda til Knut Endresen Syre, talsperson for befolkningen i opprøret mot det danske riksstyret i 1801. Landhandel, «Krambuå», fram til 2003, gjort om til grendahus og aktivitetshus. I vest ligger Syreglåna og Syreneset fort.
Heather Nauert
Heather Ann Nauert (født 27. januar 1970) er en amerikansk journalist. Hun har vært korrespondent for ABC News og nyhetsanker på Fox News-programmet Fox & Friends. Siden april 2017 har hun vært talsperson for Utenriksdepartementet i Donald Trumps regjering.
Tispe
Ei tispe er et hunndyr i mårfamilien eller hundefamilien. Av og til brukes også uttrykket i sammenheng med mer forklarende uttrykk, eksempelvis som alfatispe, ledertispe, ungtispe, hundetispe, revetispe m.v.
Uttrykket tispe blir også i en viss utstrekning benyttet i nedlatende dagligtale om kvinner. Som oftest for å indikere at personen som omtales er vrang, ondskapsfull, lunefull, bisk, beregnende eller lignende.
Paulus’ første brev til korinterne
Paulus’ første brev til korinterne, også kalt første korinterbrev, er et av brevene som bærer apostelen Paulus’ navn, og er i den kanoniske rekkefølge den syvende boken i Det nye testamente. Brevet til de troende i den greske havnebyen Korint regnes til de brev som med sikkerhet kan sies å være skrevet av Apostelen Paulus. I norske bibelhenvisninger forkortes brevet etter bibelselskapets standard «1Kor».
Innhold
Brevet er skrevet som et svar på et brev korinterne har skrevet til Paulus. Paulus har og skrevet et tidligere brev til korinterne, dette brevet er gått tapt. Utenom brevvekslingen har Paulus også fått muntlige rapporter fra medlemmer av Korintermenigheten Nyhetene fra Korint er på mange måter lite oppløftende, menigheten er delt og full av stridigheter. Brevet formaner derfor om enhet og samhold. 1Kor 1,10 blir av mange sett på som hovedtesen i brevet: ''Jeg formaner dere, søsken, ved vår Herre Jesu Kristi navn, at dere må være enige. La det ikke være splittelse blant dere, men stå sammen i syn og tanke.''(NT05)
Et annet innholdsmessig særpreg er de mange «Når det gjelder» (peri de) avsnittene, hvor Paulus svarer på ulike problemstillinger. Forhold som offerkjøtt, ekteskapet og nådegavene blir behandlet i disse avsnittene. Noen forskere peker her på en mulig sammenheng mellom disse avsnittene og brevet Paulus mottok fra Korint.
En av de mest siterte delene av Bibelen er 1Kor 13. I Bibelselskapets oversettelse av 1978 har det fått overskriften «Kjærlighetens vei», det er også kjent som «Kjærlighetens evangelium». Det er her Paulus framholder at ingen nådegaver eller offer har verdi eller betydning om de ikke er av kjærlighet. Det er svært poetisk språk, og herfra stammer kjente sitat som «Kjærligheten utholder alt, tror alt, håper alt, tåler alt» (v.7) og «''Så blir de stående disse tre: Tro, håp og kjærlighet. Men størst av dem er kjærligheten''» (v.13).
Brevet inneholder et sitat fra komedieforfatteren Menandros (ca. 342-291 f.Kr.) i kapittel 15, vers 33: «Ta ikke feil! 'Dårlig selskap ødelegger gode vaner.'» Sitatet stammer fra Menandros' komedie om en kurtisane, Thais,.
Forfatter, datering og avfattelsessted
Det er enighet blant bibelforskere om at dette brevet er skrevet av apostelen Paulus. Det er sannsynligvis skrevet år 55 eller 56 i Efesus, jfr. 1Kor 16.8. Det er likevel to unntak. Det første er 1Kor 11,2-16 Kvinnene i menigheten som omhandler bruk av hodeplagg i kirken. Her antar flere forskere at teksten er satt inn senere. 1Kor 14,34-35 har det vært mye debatt om. Det er bedre kjent som versene om at «Kvinnen skal tie i forsamlingen». Grunnen til at man er i tvil er at i enkelte manuskripter, så plasseres versene til slutt i kapittelet. I tillegg er det en for Paulus ukarakteristisk appell til loven. Videre, så kommer versene i konflikt med 11,2-16 der kvinner nettopp kan tale i forsamlingen.
Sara Däbritz
Sara Däbritz (født 15. februar 1995) er en tysk fotballspiller.
Hun representerte Tyskland under Sommer-OL 2016 i Rio de Janeiro, der hun tok gull i kvinnenes turnering.
Oswaldo López Arellano
Oswaldo López Arellano (født 30. juni 1921, død 16. mai 2010) satt som president i Honduras i to perioder, første gang fra 1963 til 1971 og igjen mellom 1972 og 1975. Han fikk presidentembetet begge ganger via militærmakt og statskupp.
Han ble født inn i en innflytelsesrik familie, som sønn av Enrique López og Carlota Arellano. Han gikk på American School of Tegucigalpa, der han lærte å snakke flytende engelsk. Han sluttet seg til hæren som attenåring, og ble uteksaminert som pilot fra Honduras Air Force School, og tilbrakte perioden 1942-1945 i den amerikanske delstaten Arizona der han studere mekanisk luftfart.
Han giftet seg med Gloria Figueroa og de hadde fem barn sammen. De het Gloria Carolina, Oswaldo, Enrique, Leonel, og José Luis. Han var president for første gang fra 3. oktober 1963 til 7. juni 1971, og han overtok som president da han tok makten i statskuppet i 1963. Den 22. april 1975 ble López styrtet i et militærkupp ledet av general Juan Alberto Melgar.
López var også forretningsmann. Han eide flere forskjellige virksomheter på flere steder i Sentral-Amerika. Hans eldste sønn, Oswaldo, døde i 2003. Han var eier av TAN-SAHSA, det nå nedlagte luftfartsselskapet i Honduras. Lopez døde den 16. mai 2010 da han ble operert for prostatakreft.
Storevatnet
Storevatnet kan vise til en rekke innsjøer og vann i Norge:
Andenes (Gloppen)
Andenes er en gård i Gloppen kommune. Navnet kan komme av beliggenheten øst for Anda. Anda er en halvøy mellom Gloppefjorden og Nordfjorden som er et markant landemerke i området. Gården ligger på nordøstsiden av Gloppefjorden omtrent åtte kilometer fra Sandane.
Etymologi
Navnet «Anda» har ukjent opphav. Det kan komme av at områdets profil, best sett fra sørsiden av Gloppefjorden. Området har form som minner om ei and, der hals, hode er området ved ferjekaia og nebbet mot fyret lengst i vest, mens kroppen er en skogkledd ås tilhørende gårdene på Hjelmeset.
Navnet kan også komme av «amd» eller «ama» av gni/skure, slik lignende navn er forklart i Nord-Norge.
Kjente personer fra Andenes
Personer i Norge med etternavnet Andenæs har gjerne sitt opphav fra denne gården. Det samme gjelder personer med etternavn av formen Andenæs. Den kjente familien til Johs. Andenæs har navn og røtter fra Andenes i Gloppen, selv om familien flyttet til Stryn på slutten av 1800-tallet. Håndballspilleren June Andenæs er født og oppvokst på Andenes i Gloppen.
Kryolitt
Kryolitt (Na3 Al F6, natriumaluminiumfluorid) er et mineral med forholdsvis begrenset tilgjengelighet i naturen. Det mest kjente utvinningsstedet er en stor forekomst i Ivigtût på Grønlands vestkyst, men denne gruven gikk tom i 1987.
Historisk har stoffet vært brukt som en kilde for aluminium, og senere i elektrolytisk produksjon av aluminium fra aluminiumrike malmsorter som bauxitt, som er en blanding av mineraler rike på aluminiumoksid (for eksempel gibbsitt, diaspor og boehmitt). Problemet med å skille aluminium fra oksygen i oksidmalmen ble løst ved å bruke kryolitt som fluksmiddel for å skille ut metallet. Da naturlig kryolitt er for sjelden til denne bruken, brukes kunstig natriumaluminiumfluorid framstilt fra fluoritt i denne prosessen.
Kryolitt opptrer som glassaktige, hvite, rødaktige eller gråsvarte monokline prismatiske krystaller med en hardhet på 2,5-3,0, og en spesifikk tetthet på 2,95-3,0. Det er gjennomskinnelig eller transparent med en brytningsindeks på a=1,3385-1,339, b=1,3389-1,339, g=1,3396-1,34. Disse verdiene er så like verdiene for vann at mineralet blir nesten usynlig under vann. Bergverksarbeiderne som kom til Grønland, brukte iblant kryolitt som anker for skipene, og vennet seg aldri til hvordan disse ankrene forsvant (ble usynlige) straks de sank ned i vannet.
I tillegg til Grønland, er mineralet også påvist i Pikes Peak i Colorado, USA, Mont Saint-Hilaire, Quebec, Canada, og i Miask, Russland. Det er også kjent fra Brasil, Tsjekkia, Namibia, Norge, Ukraina, og flere amerikanske delstater.
Kryolitt ble først beskrevet i 1799 i forbindelse med påvisning i Ivigtut og Arksukfjord på Vest-Grønland. Navnet kommer av gresk kryos = frost og lithos = stein.
Eric Djemba-Djemba
Eric Daniel Djemba-Djemba (født 4. mai 1981 i Douala) er en kamerunsk fotballspiller som for øyeblikket spiller for den Indonesiske fotballklubben Persebaya Surabaya
Djemba Djemba ble kjøpt fra FC Nantes til Manchester United i 2003. Han fikk merkelappen «Den nye Roy Keane», allerede før han hadde spilt en eneste kamp, men de høye forventningene til Djemba-Djemba ble ikke innfridd. Han hadde flere middelmålige forestillinger, og han fikk delvis rett i det han sa før han kom til United: «Jeg skjønner ikke hvorfor United vil betale så mye som 4,2 millioner for meg».
I en kamp mot Everton FC i 2004 ble han korsbåndskadd og satt ut i fire måneder. Etter dette mistet han sin mer eller mindre faste plass på laget.
I 2005 ble han så kjøpt av Aston Villa FC på overgangsvinduets siste dag i januar. Prisen hadde da sunket til 1,2 millioner pund. Han var med resten av det kamerunske landslaget til VM i fotball 2002. Den 16. juli 2008 signerte Eric Djemba-Djemba for den danske klubben OB.
Starnberger See
Den lille byen Berg ved innsjøens nordøstlige bredd er kjent som stedet hvor kong Ludwig II av Bayern druknet i 1886.
Den tyske kunstneren og forfatteren Lothar-Günther Buchheim etablerte ved Starnberg et stort galleri og museum ved innsjøens bredder.
Opel Mokka
Opel Mokka (2012–) er en liten SUV fra tyske Opel. Den britiske utgaven het Vauxhall Mokka, mens man i Nord-Amerika og Kina kalte den Buick Encore.
2012–15
Den opprinnelige Mokka kom med bensinmotor på 115 hk med forhjulsdrift eller 140 hk med firehjulsdrift) og dieselmotor på 130 hk, og solgte i om lag en halv million eksemplarer. Den enkleste "Essentia" kostet omkring 250 000 kroner med forhjulsdrift.
2016–
Den nye Mokka heter Mokka X og har litt annet utseende og lyskastere. Rimeligste heter "Edition" og har 140 hk bensinmotor.
David Fernández Borbalán
David Fernández Borbalán (født 30. mai 1973 i Almería) er en spansk fotballdommer som til daglig dømmer i Spanias øverste divisjon Primera División.
Fernández Borbalán debuterte i Primera División den 12. september 2004 i en kamp mellom Levante UD og Racing de Santander. Han ble utnevnt til FIFA-dommer i januar 2010, og fikk sin seniordebut den 18. januar samme år i en vennskapskamp mellom og.
Han har dømt flere kamper både i Europaligaen og Mesterligaen. Den 10. desember 2011 dømte han El Clásico mellom Real Madrid CF og FC Barcelona. Fernández Borbalán deltok også under EM i fotball 2012 i det spanske dommerteamet under ledelse av Carlos Velasco Carballo.
Orkanen Hanna (2008)
Orkanen Hanna var den åttende navngitte stormen og fjerde orkanen i den atlantiske orkansesongen 2008. Stormen ble dannet øst-nordøst for de nordlige Leewardøyene 28. august. Minst 500 mennesker omkom som følge av Hannas herjinger, noe som gjør stormen til den dødeligste i Atlanterhavet siden orkanen Stan i 2005.
Stormhistorie
Sent i august 2008 beveget en tropisk bølge seg fra kysten av Afrika vestover mot Amerika. Etter flere dager ble et lavtrykkområde i tilnytning til bølgen mer og mer organisert. 28. august, da systemet lå øst-nordøst for Leewardøyene, dannet lavtrykket seg til tropisk lavtrykk nummer åtte. Senere samme dag ble lavtrykket oppgradert til den tropiske stormen Hanna av National Hurricane Center. 1. september, da systemet lå nær øya Mayaguana i Bahamas, ble Hanna oppgradert til en kategori 1-orkan. 2. september ble Hanna nedgradert til tropisk storm. Stormen ble svekket mens den beveget seg hurtig langs den amerikanske østkysten og gikk 7. september i oppøsning.
Forberedelser
På Turks- og Caicosøyene ble gater ryddet og skoler og flyplasser stengt i påvente av Hanna. Før stormen satte inn ble flere hundre mennesker evakuert til tryggere grunn på Bahamas.
NASA meldte at romskipet Atlantis ville bli flyttet til oppskytningsrampen på John F. Kennedy Space Center én dag tidligere på grunn av Hanna
Odlegruppa
Odle- eller Geislergruppa er en fjellkjede i de sydtirolske Dolomittene. Den begrenses av Eisacktal i vest, Pustertal i nord og Val Badia i øst. I syd går den over i Pözgruppa. Sas Rigais (3025 moh.) regnes som gruppas hovedtopp, men Furcheta er like høy. Andre viktige topper er Sas dla Porta / Torkofel (ladinsk/tysk navn, 2967 moh.), Sas dal' Ega / Wasserkofel (2924 moh.) og Sas de Pütia / Peitlerkofel (2875 moh.).
Orkanen Hanna (2008)
Forberedelser
I Nord-Carolina ble det erklært unntakstilstand og guvernøren oppfordret folk til å evakuere flomutsatte områder. Også i Virginia ble det erklært unntakstilstand.
Odlegruppa
Fra Eisacktal i vest strekker tre daler seg oppover i Odlegruppa: Lüsener Tal (egen kommune), Aferer Tal (til Brixen) og Villnösser Tal (egen kommune). Fra Val Badia i øst gjelder dette Antermëia og Lungiarü (begge til San Martin de Tor). Börzpasset (2003 moh.) rett nord for Sas de Pütia forbinder Antermëia med Villnöss. Nord for dette passet blir fjellene tydelig lavere. Den mest markante toppen i dette området er Plose (2486 moh.) rett øst for Brixen.
Arctic Review on Law and Politics
Arctic Review on Law and Politics er et internasjonalt forskningstidsskrift utgitt i Norge med vekt på nordområdeperpektiv. I tillegg til å publisere artikler om juridiske og statsvitenskapelige emner, har også tidsskriftet som formål å publisere artikler om samfunnsøkonomi, sosiologi, samfunnsgeografi og sosialantropologi. Tidsskriftet redigeres i Tromsø, men medredaktører fra Canada, Danmark, Finland, Russland, Sverige og USA. Tidsskriftet ble etablert i 2010, og i 2015 gikk det over til «open access» publisering (åpent tilgjengelig for alle) på nettstedet www.arcticreview.no. Fra 2016 til 2018 var Arctic Review et «nivå 2»-tidsskrift.
Orkanen Hanna (2008)
Konsekvenser
På Haiti omkom minst 137 mennesker som følge av stormen. FNs nødhjelpskoordinator på Haiti, Joel Boutroue, uttalte til BBC at mer enn 600 000 mennesker trengte FNs hjelp. Britiske Røde Kors beskrev hjelpbehovet som «massivt».
Det ble på Bahamas og Turks- og Caicosøyene meldt om kraftig nedbør og sterk vind, men verken skadde eller omkomne.
Allerede flere dager før Hanna gjorde landfall i USA druknet en 14 år gammel gutt nær John U. Lloyd Beach State Park i Florida på grunn av sterke strømmet produsert av stormen. Ytterligere to personer druknet i høy sjø nær Fort Lauderdale i Florida.
Hågahaugen
Hågahaugen, også kalt for Bjørns haug, er en svensk gravhaug fra bronsealderen som ligger i Hågadalen vest for Uppsala.
Beskrivelse
Gravhaugen er ca. 7 meter høy og 45 meter i diameter og ble anlagt omkring 1000 f.Kr.. Den historisk ubekreftede kong Bjørn på Håga kan på 800-tallet e.Kr. ha hatt sin maktposisjon i nærheten av haugen og kan dermed både fått og gitt navn til haugen.
På det tidspunkt da haugen ble anlagt var stedet en utskytende odde i en vik som strakte seg nordover om nåværende Uppsala. Lengre nede langs den daværende stranden fantes en fornalderfestning som kalles for Predikstolen, og lengre opp langs stranden finnes det ytterligere gravplasser og foralderfestninger, men ingenting som kan måle seg med den monumentale Hågahaugen. Kun mindre utgravninger har vært gjort i bronsealderens bosetningsområde som inneholder flere husanlegg i stein.
Utgravningen
Gravhaugen ble gravd ut i 1902–1903 av Oscar Almgren og undersøkt med deltagelse av blant annet den kommende kong Gustaf VI Adolf. Haugen ble konstruert av gresstorv som ble lagt på toppen av en slags varde som ble bygget på over et kammer av trestokker som inneholdt en hul kiste av eik. Denne oppbevarte restene av en kort mann. I løpet av gravleggingen hadde det sannsynligvis blitt utført menneskeofring, noe som man antar ut ifra menneskelig beinrester hvor beinmargen var blitt fjernet.
Kisten inneholdt også rik, ubrent bronseobjekter som et bronsealdersverd, en barberhøvel, to brystnåler, et antall av tykke, forgylte knapper, to knipetenger og ulike andre objekter av bronse. De kan alle komme fra det samme verkstedet på Sjælland i nåværende Danmark.
Nes batteri
Nes NIKE batteri var ett av fire luftvernsanlegg rundt Oslo som var basert på rakettsystemet NIKE. Disse utgjorde NIKE-bataljonen i Norge. Arbeidet med anlegget tok til i 1958. Anlegget, som lå delvis i Nes og delvis i Ullensaker, noen få kilometer vest for Vormsund, ble operativt i 1960 og nedlagt i 1990.
I likhet med de øvrige NIKE-anleggene var Nes batteri tredelt. Forlegnings- og administrasjonsområdet (A-området) var ved Onsrud leir, som etter nedleggelsen av NIKE-batteriet ble benyttet av FN fram til 1999. Senere har leiren blitt benyttet som flyktningeleir i regi av Røde Kors.
Radarene (C-området) var plassert ved Bøleråsen (Hvamsåsen), mens utskytningsområdet (B-området) var ved Grenimåsan naturreservat.
Komparative fortrinn
Komparative fortrinn er et begrep innenfor internasjonal økonomi som forklarer hvorfor det kan være fordelaktig for to land å handle, selv om en av disse kan være bedre til å produsere alle varer og tjenester billigere enn det andre landet. Det som betyr noe er ikke den absolutte omkostningen ved produksjonen, men heller forholdet mellom hvor enkelt det er for de to land å produsere forskjellige varer og tjenester. Disse fortrinnene kan komme av ulik arbeidsproduktivitet eller ulik tilgang til produksjonsfaktorer. Fortrinn gjennom arbeidsproduktivitet er forklart av David Ricardo og blir derfor ofte kalt Ricardisk handelsteori. Fortrinn gjennom ulik tilgang til faktorer ble først forklart av Eli Heckscher og Bertil Ohlin. Denne modellen blir derfor ofte kalt Heckscher Ohlin modellen eller HO modellen.
Historisk bakgrunn
Komparative fortrinn ble først beskrevet av Robert Torrens i 1815 i et essay som omhandlet kornhandelen. Han konkluderte med at det er til Englands fordel å handle forskjellige varer med Polen i retur for korn, selv om det kunne være mulig å produsere dette kornet billigere i England enn Polen. Vanligvis er termen tilskrevet David Ricardo som forklarte teorien i boken The Principles of Political Economy and Taxation, utgitt 1817 i et eksempel som involverte England og Portugal. I Portugal er det mulig å produsere både vin og klær ved å benytte mindre arbeid enn i England. Likevel vil de relative omkostningene med å produsere disse to varene være forskjellig i de to landene. I England er det vanskelig å produsere vin, og bare moderat vanskelig å produsere klær. I Portugal er begge enkle å produsere. Siden det er billigere å produsere klær i Portugal enn i England vil det allikevel være billigere for Portugal å produsere mer vin, og handle dette mot engelske klær. Omvendt vil England profittere på handelen siden Englands omkostninger med å produsere klær ikke er endret, men kan nå få vin nærmere omkostningene ved klesproduksjon.
Når en entitet (for eksempel et firma, et land o.a.) kan produsere mer effektivt enn en annen entitet har entiteten et absolutt fortrinn; hvis vi antar like innsatsfaktorer, vil entiteten med absolutt fortrinn ha større produksjon.
Stanislaw Ulam utfordret en gang Paul Samuelson til å navngi en samfunnsvitenskapelig teori som både er sann og ikke triviell. Mange år senere svarte Samuelson med å vise til David Ricardos teori om komparative fortrinn.
«Det at det er logisk sant trenger man ikke argumentere for en matematiker; at den ikke er triviell er attestert ved de tusenvis av viktige og intelligente mennesker som aldri har fattet doktrinen eller tror på den etter at den er forklart.» (fritt oversatt) —Paul Samuelson
Risotto
Risotto er en italiensk risrett. Opprinnelsen til retten er fra den flate Posletta i Nord-Italia, hvor risdyrking er vanlig, altså den østre delen av Piemonte, Lombardia og Veneto.
Inger-Marie Haaland
Inger-Marie Haaland (født 1961) er norsk hundekjører. Hun vant Finnmarksløpet i 2009 som første kvinne. I Finnmarksløpet 2012 tok hun sitt andre gull, og dermed norgesmesterskapet i langdistanse hundekjøring. Før henne var det bare Sven Engholm som hadde klart å ta to gull på to starter. Hun har løyperekorden i Finnmarksløpet. Haaland har også to 4.-plasser i Femundløpet Femund 600. I 2010 ble hun nummer 2 i Femundløpet.
Risotto
Grunnlaget for risotto er rundkornede ristyper som arborio, carnaroli og vialone nano. Denne risen skiller ut store mengder stivelse under koking, omtrent som den norske grøtrisen.
Inger-Marie Haaland
Haaland var tidligere markedsjef i De norske bokklubbene og daglig leder i Bokklubben Villmarksliv frem til 2003. I 2005 kjøpte hun Fagerheim Fjellstugu på Hardangervidda, et sted hun eide og drev frem til 2015. Haaland har eid og drevet aktivitetsgården Farmen Fløtterud, som ligger ca 1 time nord for Kongsberg. Haaland er medlem av trekkhundklubben Hallingen Hundekjøyrarlag.
Risotto
Risotto i måltidet
Risotto er en primo, en forrett, og et alternativ til pasta, suppe (minestre), gnocchi (pastasort) eller polenta (dampet mais). Etter primo kommer så secondo, hovedretten. Risotto er dermed ikke et fullverdig måltid, men skal sørge for karbohydrater. Dette er forklaringen på at risotto ofte ikke er tilsatt kjøtt eller fisk, og oftest serveres i begrensede mengder.
Komparative fortrinn
Eksempel
Anta at det er to land, land A og land B. Begge har vin- og klesindustri.
I land B tar det en arbeider 3 dager å lage en dress og 5 dager å lage en flaske med vin.
Risotto
Tillaging av risotto
Risotto lages gjerne med løk eller sjalottløk i en panne med olivenolje. Risottorisen stekes til risen er blank, men ikke brunet. Så tilsettes en mindre mengde kraft som så kokes inn under stadig omrøring. Dette gjentas flere ganger til risen er myk, og stadig omrøring gjør at stivelsen frigjøres fra risen og skaper en kremaktig konsistens. Risen skal gjerne være litt al dente, dvs. at den skal gi tyggemotstand, og inneholde nokså mye fuktighet, italienerne sier all'onda, med bølger. I en enkel risotto rører man så inn klumper av kaldt smør og revet parmesan.
Komparative fortrinn
Eksempel
Land A er mer effektiv i begge industrier – en arbeider fra land A kan lage en dress på 1 dag eller en flaske vin i løpet av 1 dag.
Representert i en tabell:
Risotto
Tilsetninger og varianter
Imidlertid er det også svært vanlig å tilsette sopp og grønnsaker, slik som artisjokker, squash eller asparges. En klassisk rett fra Venezia er risi e bisi, som er risotto tilsatt erter.
Kjøtt, fisk og skalldyr kan også inngå i en risotto. Imidlertid kutter man gjerne parmesanosten i en risotto med fisk. Risotto al nero di seppia er blekksprutrisotto farget svart med blekket fra blekkspruten.
Utenfor Italia har risottonavnet vært mye brukt og misbrukt på risretter av alle slag. Toro markedsførte i mange år en poserisotto som egentlig ikke var annet enn en alminnelig gryterett med grønnsaker, som skulle tilsettes kjøttdeig.
Komparative fortrinn
Eksempel
Produksjonsmulighet per dag
Absolutt omkostning per dag
Land A har et absolutt fortrinn i begge industrier – Land A er mer produktivt både når det gjelder å lage både vin (0,2) og klær (0,33). Land A er 5 ganger mer produktiv enn land B i vinlaging, men bare 3 ganger mer produktivt i forhold til å produsere klær. Det betyr at land A har et komparativt fortrinn i det å lage vin. Selv om land B er dårligere til å produsere både klær og vin, vil det allikevel ha et komparativt fortrinn i å produsere klær.
Prisen for varer må reflektere omkostningene ved å lage disse, derfor er det sannsynlig at det i land B, hvor en flaske vin (tar 5 dager å produsere) koster mer enn en dress (tar bare 3 dager). Siden arbeiderne i land A enten kan lage vin eller klær med samme produksjonsomkostning, er det rasjonelt å eksportere vin til land B, og ta den høyere profitten. Vin vil være en bedre eksportartikkel enn klær for land A, så lenge dette er sant, og det vil være rasjonelt å bruke mer ressurser på vinindustrien på bekostning av klesindustrien.
Dette kan illustreres som følger: Anta at landene ikke handler med hverandre. I løpet av en uke (la oss anta 5 arbeidsdager) hvor en 1 dag brukes til vinproduksjon og 4 dager til klesproduksjon. Den totale ukeproduksjonen vil da være (5 arbeidsdager):
Anta så at landene handler med hverandre og utnytter sine respektive, komparative fortrinn. Land B produserer 5 dager med vin og land A produserer 5 dager med klær.
Som en ser så vil man få produsert totalt 30 enheter når man spesialiserer seg og bare 22 enheter hvis man gjør alt selv.
Anta at land Bs klesindustri nå kollapser på grunn av arbeidskraft- eller kapitalbegrensninger på grunn av veksten i vinindustrien. Dette bryr ikke nødvendigvis finansdepartementet i land B seg noe om – Land A vil være villige til å betale mer for vin enn for klær: helt til prisen stiger over 5:3, vil det ikke være lønnsomt for land A å åpne vinåkrene. Derfor vil arbeidskraften i land B fortsatt lage vin og kjøpe klær og få en fortjeneste. Forutsatt at fortjenestemarginen er stor nok er det fordelaktig for land B å handle vin i bytte for klær med land A. Selv om land B importerer varer som det kan produsere mer effektivt selv. Hvis land As klesprodukter øker mer i pris enn det som for vin, vil det være på tide med å gjenåpne land Bs klesfabrikker.
Forutsetninger
En viktig forutsetning for modellen er at det i begge land er fullt utnyttet arbeidskapasitet, altså ingen arbeidsledighet. Hadde det vært dette ville det landet med absolutt fortrinn i begge kategorier heller bare satt inn den ledige kapasiteten i den sektoren der de ikke har et komparativt fortinn, og produsert varen selv, uten at det gikk på bekostning av den andre sektoren (hvor landet selv har komparative fortinn).
Man antar også at det ikke er noen egne kostnader forbundet med handelen (som transportkostnader, mellomledd etc.).
Av andre faktorer som av og til vil gjelde i den virkelige verden er f.eks. at arbeidere og kapital kan ikke overføres mellom en industri til en annen uten store omkostninger. Klesindustrien i land B og vinindustrien i land A kan derfor utøve politisk press (gjennom industrisammenslutninger og fagforeninger) for å "beskytte" industrien. Regjeringer tilbyr også ofte subsidier eller setter opp tollmurer for å bevare hjemlig industri. Grunner ut over politiske behov kan være nasjonal prestisje, eller ønske om å ikke være avhengig av import (selvforsyning) hvis handelen over landegrenser brytes – for eksempel under krig.
Kritikk
Teorien om komparative fortrinn er imidlertid ikke ukontroversiell. Flere mener Ricardo overser de forskjellene som er i verden i dag, og at teorien bare reproduserer disse. En del avhengighetsteoretikere mener også at kapitalens mobilitet i en globalisert verden veier opp for de komparative fortrinnene.
Toppidrett
Toppidrett eller eliteidrett er begrep som nyttes for all konkurranseidrett som tilhører det høyeste nivået internasjonalt. For noen vil også det høyeste nivået nasjonalt kvalifisere som toppidrett. Begrepet brukes også for de utøverne som trener systematisk og målrettet på en slik måte at det ligger til rette for å nå dette høyeste nivået. En utøver som bedriver toppidrett omtales som en toppidrettsutøver.
Toppidrett har vært viktig for utviklinga av moderne idrettsbevegelser, og dermed indirekte for å fremme fysisk trening og bedre folkehelse. Den har også vært brukt aktivt i politisk og nasjonalistisk propaganda. Toppidretten er en viktig del av vår tids underholdnings- og populærkultur med mange kjente utøvernavn og med stor økonomisk betydning på flere samfunnsområder.
Toppidrett og breddeidrett
Toppidretten nevnes ofte som en motsetning til masse- eller breddeidretten som isteden satser på organiserte idrettsaktiviteter for alle på et lavere nivå eller på flere idrettsaktiviteter istedenfor å begrense seg til ett felt. Breddeidretten kan imidlertid danne grunnlag for å finne og utvikle talenter for seinere spesialisering innen eliteidretten. På samme måte kan gode toppidrettsresultater stimulere og inspirere breddeidretten.
I Norge har det vært vanlig å støtte breddeidrett for å fremme sunn fysisk aktivitet og samfunnsbyggende nettverk. Samtidig har det vært stor politisk vilje til å stimulere toppidretten, særlig innen vintersport. Tradisjonelt har totalitære samfunnssystemer brukt toppidrett som politisk virkemiddel for å oppnå internasjonal anerkjennelse. Det gjelder blant annet det tidligere kommunistiske Sovjetunionen og land i Øst-Europa samt dagens Kina, der en har brukt store ressurser og strenge metoder for å oppnå de beste plasseringene i internasjonal idrett. Også i den markedsstyrte, reklamefinansierte verden har en utviklet målrettet metodikk for å fremme toppidrettsutøvere og bli best.
Konflikten mellom bredde- og toppidretten i Norge ble mindre med TRIM-kampanjen i 1967. Mosjonsidretten fikk ytterligere utbredelse og oppslutning gjennom mosjonsløp, turrenn og andre bredt anlagte arrangementer på 1970-tallet. Joggebølgen er i dag delvis erstattet med trening ved private helsestudioer.
Toppidrett i Norge
I tillegg til fotball er ski- og vintersport tradisjonelle populære idretter i Norge, og norske toppidrettsutøvere har lange tradisjoner for å hevde seg blant de beste internasjonalt i disse disiplinene. Populære vintersporter er langrenn, kombinert, skøyteløp, skihopping, skiskyting og alpine grener.
Christian Søren Marcus Olrik
Christian Søren Marcus Olrik (født 1815, død 1870) var en dansk zoolog og jurist.
Han var inspektør for Nordgrønland og direktør for Grønlands Handel. I tillegg var han dommer i danske Høyesterett.
Toppidrett
Toppidrettsgymnas
Av skoler som har slike tilbud til toppidrettsutøvere er en rekke offentlige skoler som tilbyr programfag idrett, blant andre Bjerke videregående skole på Linderud i Oslo og Hovden videregående skole i Bykle kommune i Vest-Agder, og de ideelle friskolene WANG Toppidrett i Oslo, Fredrikstad, Stavanger, Tønsberg og Hamar, og Norges Toppidrettsgymnas i Bærum, på Geilo, Kongsvinger og Lillehammer.
Christian Søren Marcus Olrik
Som zoolog samlet han mange sorter for Zoologisk museum i København, og har også fått flere dyr oppkalt etter seg; fisken Ulcina olriki, bendelormen Diplocotyle olriki og marken Platybdella olriki.
Toppidrett
Kommersialisering og sponsing
Fra 1980-tallet ble toppidretten mer kommersiell i Norge, blant annet med økt sponsing fra næringslivet. De fleste toppidrettsutøvere har brukt sin kjendisstatus i reklame. Enkelte har også sørget for oppmerksomhet til veldedige organisasjoner og ideelle kampanjer. Det er også flere kjente motivasjonsrådgivere og trenere.
Bier
Bier (Apiformes) er en gruppe med familier av mer eller mindre hårete broddvepser som lever av blomsterstøv (pollen) og nektar. De har stor betydning som pollinerere. Sammen med graveveps utgjør biene overfamilien Apoidea. Det er beskrevet cirka 20,000 biearter, men forskere regner med at det reelle antallet kan være nærmere 30,000. Av disse mangler cirka 500 arter giftbrodd. I Norge er det kjent 208 arter, hvorav 207 villbiearter og 1 tambieart (honningbie).
Verdens største bie ble oppdaget i 1859 av den britiske naturforskeren Alfred Russel Wallace på den fjerntliggende øya Bacan i Nord-Molukkene, i Indonesia. Han beskrev Megachile pluto som fire ganger større enn honningbier. Siden hadde ingen sett denne bien, før biologen Adam Messer oppdaget flere bol på Bacan og noen nærliggende øyer i 1981. Noen forskere bestemte seg for å finne ut av om arten var utdødd eller ikke og reiste til øyene. Der fant de bien i januar 2019. Den hadde dannet bol i et termittrede i et tre.
Biologi
Biene oppstod en gang for 110-130 millioner år siden (sen kritt), samtidig med at blomsterplantene gjorde sitt inntog på jorda. De tilhører insektordenen vepser og er nær beslektet med stikkevepser og maur.
Mer enn 12,000 år gamle hulemalerier viser at mennesker har brukt honning og holdt bier i uminnelige tider. I Norge startet man med birøkt på slutten av 1700-tallet, og fram til i dag er det først og fremst på grunn av honningen vi holder bier.
Hannbier lever vanligvis ganske kort og gjør få ting utenom å sørge for forplantningen. Hunnbier tar seg vanligvis av avkommet og bygger bol. Mange bier spiller en viktig rolle i flere planters pollinering. Mange arter oppsøker mange slags planter, men noen arter er spesialisert på én eller flere bestemte arter, eller interesserer seg for blomster med bestemte farver.
De fleste artene er imidlertid enslige (solitære). Hos disse artene er det ofte slik at hunnene bygger noen små yngleceller i hulrom i trær og deretter i mer eller mindre grad sørger for larvene, som fores med dronninggelé.
Utvikling
Kartlegging av utbredelse og forekomst av ville bier og humler i Norge har vist en tilbakegang, for flere av artene er tilbakegangen dramatisk. Noen arter synes å ha forsvunnet fra Norge.
Tovinger
arter, fordelt på 130 familier. I Norge er det 110 familier med omtrent 5000 arter.
Bier
Utvikling
Bier er sårbare overfor endringer i naturen. Særlig problematisk kan dette være på steder med stort utbyggingspress, som kysten av Sør- og Østlandet i Norge. Flere arter stiller spesielle krav til både reirplass og blomster. Kunnskapen om bienes utbredelse og deres krav til habitat er bekymringsfullt lav i Norge.
Tovinger
Liv og utvikling
Tovingene har vanligvis to gjennomsiktige vinger, istedenfor bakvinger har de to styrestaver, eller svigkøller. Disse fungerer som balanseorgan. Det siste fotleddet har hår med klister gjør at den kan holde seg fast på glatte overflater, og ei klo gjør at den kan holde seg fast i tøy, stoffer og andre ru overflater.
Bier
Utvikling
En studie gjort mellom 1990 og 2010 viser stor tilbakegang for fire av åtte studerte humlearter i USA. I løpet av denne perioden hadde populasjonen sunket med opptil 96 %. Noe lignende har skjedd i Europa, der mange humlearter har gått sterkt tilbake. Som grunnlag for Norsk rødliste for arter 2010 ble det gjort analyse som viste at også seks av de 34 norske humleartene er truet, tilsammen en tredjedel av de 200 norske biene er truet.
Tovinger
Liv og utvikling
Gruppen er delt inn i to underordner, det er antennes oppbygning som ligger til grunn for inndelingen.
Bier
Inndeling
I eldre klassifikasjon ble alle bier samlet i én familie, Apidae. Det vanligste i dag er å fordele dem på syv familier. Seks av familiene finnes i Norge og har norsk navn. Den siste, Stenotritidae, er endemisk for Australia.
Bier i byer
«Bybi» er et lokallag av Norges Birøkterlag som har satt ut bier i Stensparken på St. Hanshaugen og på taket av Mathallen Oslo. I Bergen bodde 200.000 bier på taket til Fylkesbygget frem til det ble revet i 2021, og biene omplassert. Disse biene alene produserte 140 kilo honning i løpet av et år. Bier ble også plassert på taket av Grieghallen.
Tovinger
Sykdomsbærere
Mange tropiske arter kan være smittebærere av farlige sykdommer.
Historie
Man regner med at tovingene oppstod som gruppe i begynnelsen av trias-tiden. De eldste kjente fossilene som er utvetydige tovinger plasseres i familien Grauvogeliidae og er mellom 247-242 millioner år gamle. I løpet av forholdsvis kort tid i trias dukket det opp en god del grupper av mygg og fluer som ligner nålevende former i større eller mindre grad. Fra slutten av perm-tiden, mellom 260-250 millioner år før nåtid kjenner man gruppen Protodiptera, som hadde to par vinger, men disse hadde et årenett som ligner sterkt på primitive mygg. Det er sannsynlig at Protodiptera representerer et mellomledd i utviklingen som ledet fra nebbflue-lignende insekter til tovinger.
Bier
Øvrig
Apiterapi er en form for alternativ behandling som baserer seg på produkter fra bier.
Eksterne lenker
Пчела (Ямбол облысы)
Tovinger
Systematisk inndeling
Systematikken følger Andersson, 1991, (se kilde). Familier med norske arter har norske navn. De familier som mangler norske navn, er ikke representert i Norge. Et latinsk familienavn ender med ...idae, og et navn på en overfamilie på ...oidea.
Det er i Norge, 110 familier med tovinger og det er funnet ca. 5 000 arter. Disse fordeler seg med 29 familier av mygg, med omtrent 2 000 arter, og 81 familier av fluer, med omtrent 3 000 arter.
St. Andreaslogen Bjørgvin
St. Andreaslogen Bjørgvin er en St. Andreasloge (St. Andreasloge nr. 2) i Den Norske Frimurerorden som ble innviet den 28. august 1897 i Bergen. Grunnleggelsen fant sted etter søknad av 19. november 1896 og Kapitulasjonsakten til broderforeningen er datert 3. august 1897.
Logen var ved grunnleggelsen underlagt Den Norske Store Landsloge. Den 18. september 1925 ble den underlagt Bergens Provincialloge.
Logens valgspråk er: Ret og Sandhet.
Bernard Ładysz
Bernard Ładysz (født 24. juli 1922 i Wilno i Polen, død 25. juli 2020 i Warszawa) var en polsk operasanger, en av etterkrigstidens mest anerkjente basser. Hans mest kjente innspillinger er som sanger i Lucia di Lammermoor (med Maria Callas) og The Devils of Loudon (med Tatiana Troyanos).
Karriere
Han begynte sin karriere i årene 1946–1950 som solist ved Den polske hærs kunstneriske sentralensemble. I årene 1950–1979 var han solist ved Operaen i Warszawa og hadde tittelrollen i Mussorgskijs Boris Godunov, Mefisto i Gounods Faust og Skobuła i Moniuszkos Straszny Dwór.
Vendepunktet i karrieren ble sangkonkurransen i Vercelli 1956, som han vant og ble slik med ett internasjonal berømt. Han debuterte i Italia ved Teatro Massimo i Palermo, hvor han sang med sangere som Victoria de los Ángeles, Antonietta Stella og Anita Cerquetti i Rossinis Il barbiere di Siviglia, Verdis I vespri siciliani og Don Carlo.